b"\n_START_ARTICLE_\nErcole de\xe2\x80\x99 Roberti\n_START_PARAGRAPH_\nErkol\xc4\x97 de Robertis (Erkol\xc4\x97 i\xc5\xa1 Feraros, it. Ercole de\xe2\x80\x99 Roberti, apie 1455\xe2\x88\x921496 m.)\xc2\xa0\xe2\x80\x93 ital\xc5\xb3 ankstyvojo renesanso dailininkas, Feraros dail\xc4\x97s mokyklos atstovas.\n_START_SECTION_\nBiografija\n_START_PARAGRAPH_\nErkol\xc4\x97 de Robertis gim\xc4\x97 apie 1450-\xc5\xb3j\xc5\xb3 viduryje tikriausiai Feraroje. Jis mok\xc4\x97si Feraroje pas tapytoj\xc4\x85 Fran\xc4\x8desk\xc4\x85 del Kos\xc4\x85. V\xc4\x97liau jo biografij\xc4\x85 para\xc5\xa1\xc4\x99s D\xc5\xbeord\xc5\xbeas Vazaris suklydo teigdamas, kad Erkol\xc4\x97 mok\xc4\x97si pas Lorenc\xc4\x85 Kost\xc4\x85. Erkol\xc4\x97 de Robertis dirbo kartu su F. del Kosa Bolonijoje, bei po 1470 m. buvo minimas Feraroje. Jo ankstyviausi darbai buvo \xc4\xafvair\xc5\xabs tapybos fragmentai Griffoni altoriui \xc5\xa0v. Petronijo bazilikoje Bolonijoje, kurio pagrindines paneles nutap\xc4\x97 Fran\xc4\x8deskas del Kosa. Erkol\xc4\x97s sukurti Bentivoljo poros portretai artimi F. del Kosos stiliui, pasi\xc5\xbeym\xc4\x97jo emaliniu spalv\xc5\xb3 rai\xc5\xa1kumu, sud\xc4\x97ting\xc5\xb3 drapiruo\xc4\x8di\xc5\xb3 vaizdavimu ir \xc5\xa1iek eleganti\xc5\xa1kumo linkme i\xc5\xa1kraipytomis anatonin\xc4\x97mis detal\xc4\x97mis. Jis pad\xc4\x97jo F. del Kosai Palazzo Schifanoia fresk\xc5\xb3 projektuose Feraroje. 1470-\xc5\xb3j\xc5\xb3 pabaigoje Erkol\xc4\x97s sukurtas \xc5\xa0v. Lozoriaus altorius pra\xc5\xbeuvo 1945 m. antrojo pasaulinio karo metu Berlyne._NEWLINE_1479 m. dailininkas pamin\xc4\x97tas \xc4\xafk\xc5\xabr\xc4\x99s nuosavas dirbtuves Feraroje. 1480\xe2\x88\x9281 m. jis atliko altorin\xc4\x99 tapyb\xc4\x85 Santa Maria in Porto ba\xc5\xbeny\xc4\x8diai netoli Ravenos (dabar Breros pinakotekoje Milane). \xc5\xa0is k\xc5\xabrinys tur\xc4\x97jo ry\xc5\xa1i\xc5\xb3 su venecijieti\xc5\xa1ka altorine tapyba ir nuo to laiko Erkol\xc4\x97 de Robertis derino Feraros ir Venecijos dail\xc4\x97s mokykl\xc5\xb3 bruo\xc5\xbeus savo k\xc5\xabryboje. Viso i\xc5\xa1liko apie 35 Erkol\xc4\x97s de Rober\xc4\x8dio tapybos darbai. 1481 m. Erkol\xc4\x97 de Robertis dirbo Bolonijoje, suk\xc5\xabr\xc4\x97 freskas \xc5\xa0v. Petro ba\xc5\xbeny\xc4\x8dioje, kurias auk\xc5\xa1tai \xc4\xafvertino D\xc5\xbe. Vazaris, ta\xc4\x8diau jos visos pra\xc5\xbeuvo, i\xc5\xa1skyrus vien\xc4\x85 fragment\xc4\x85 (dabar Bolonijos pinakotekoje). Dailininko k\xc5\xabriniai savo detalumu, emocingumu ir agresyvumu atliep\xc4\x97 tuometin\xc4\x97s \xc5\xa0iaur\xc4\x97s Europos religin\xc4\x97s tapybos stili\xc5\xb3. 1486 m. dailinink\xc4\x85 dvaro tapytoju pasamd\xc4\x97 Feraros hercogas Erkol\xc4\x97 I d'Est\xc4\x97. Juos jis i\xc5\xa1buvo iki mirties 1496 m. Buvo suk\xc5\xabr\xc4\x99s didel\xc4\xaf fresk\xc5\xb3 cikl\xc4\x85 hercog\xc5\xb3 viloje Kupidono ir Psich\xc4\x97s istorijos motyvais, ta\xc4\x8diau jis nei\xc5\xa1liko. Pasak D\xc5\xbe. Vazario, dailininkas daug i\xc5\xa1g\xc4\x97rin\xc4\x97jo, o tai l\xc4\x97m\xc4\x97 ankstyv\xc4\x85 jo mirt\xc4\xaf. V\xc4\x97lyvaisiais gyvenimo metais Erkol\xc4\x97 de Robertis u\xc5\xbesi\xc4\x97m\xc4\x97 skulpt\xc5\xabros ir architekt\xc5\xabros projektais, suk\xc5\xabr\xc4\x97 raito hercogo skulpt\xc5\xabr\xc4\x85 ir Santa Maria in Vado ba\xc5\xbeny\xc4\x8di\xc4\x85. Viso apie 35 jo tapybos darbai i\xc5\xa1liko."